Κέρματα ευρώ Βατικανού

Το ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Το Βατικανό δεν είναι κράτος-μέλος της Ευρωπαϊκής Ένωσης, εκδίδει όμως δικά του κέρματα ευρώ, βάσει προηγούμενης νομισματικής συμφωνίας που έχει συνάψει με την Ιταλία. Η συμφωνία αυτή ακολούθησε προγενέστερη, πάλι με την Ιταλία, βάσει της οποίας το Βατικανό εξέδιδε δικές του ιταλικές λιρέτες. Για την έκδοση των νομισμάτων αυτών χρησιμοποιείται αποκλειστικά το Νομισματοκοπείο της Ιταλίας.

Λόγω των πολύ μικρών ποσοτήτων νομισμάτων που εκδίδει το Βατικανό, στην πράξη τα κέρματα αυτά δεν κυκλοφορούν στις υπόλοιπες χώρες, αλλά μόνο μεταξύ συλλεκτών.

Η εθνική όψη των κερμάτων ευρώ του Βατικανού

Πρώτη έκδοση (2002-2005) 
Από την εισαγωγή του ευρώ το 2002, στα κέρματα του Βατικανού εικονιζόταν ο Πάπας Ιωάννης Παύλος ο Β', μέχρι το θάνατό του, στις 2 Απριλίου 2005.

Δεύτερη έκδοση (2005) 

Μετά το θάνατο του Πάπα Ιωάννη Παύλου του Β' στις 2 Απριλίου 2005, το Βατικανό εξέδωσε σειρά νομισμάτων με το σύμβολο της «Κενής Έδρας» (Sede Vacante)

Τρίτη έκδοση (27/4/2005-σήμερα) 

Μετά την εκλογή του Πάπα Βενέδικτου (19 Απριλίου 2005), εκδόθηκε η τρίτη σειρά κερμάτων ευρώ.

Αναμνηστικά κέρματα ευρώ 

Το Βατικανό εξέδωσε μέχρι σήμερα δύο αναμνηστικά κέρματα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

<table border="2" width=90% cellpadding="4" cellspacing="0" style="margin: 1em 1em 1em 0; border: 1px #aaa solid; border-collapse: collapse;">
2004

Το κέρμα αυτό εκδόθηκε με την ευκαιρία της συμπλήρωσης 75 χρόνων από την ίδρυση του Κράτους του Βατικανού. 
Το σχέδιο εικονίζει τη Βασιλική του Αγίου Πέτρου, μαζί με την Πλατεία μπροστά της, αναγράφει «75° ANNO DELLO STATO» (75ο έτος του κράτους), «1929-2004». Στην εξωτερική πλευρά του κέρματος αναγράφεται «CITTA' DEL VATICANO» (Πόλη του Βατικανού), μαζί με τα τα 12 αστέρια της Ευρωπαϊκής Ένωσης.
2005

Το δεύτερο αναμνηστικό κέρμα εκδόθηκε για τον εορτασμό της 20ών "ημερών νεολαίας" που διοργανώθηκαν στην Κολωνία. Το σχέδιο εμφανίζει τον Καθεδρικό Ναό της Κολωνίας, με ένα αστέρι από πάνω του. Αναγράφεται «XX GIORNATA MONDIALE DELLA GIOVENTU'» (20ή Παγκόσμια Ημέρα Νεολαίας). Στην εξωτερική πλευρά του κέρματος αναγράφεται «CITTA' DEL VATICANO» (Πόλη του Βατικανού), μαζί με τα 12 αστέρια της Ευρωπαϊκής Ένωσης και το έτος έκδοσης (2005)
</tr>
</table>

Δείτε επίσης
Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

Εξωτερικοί σύνδεσμοι 

Ευρωπαϊκή Κεντρική Τράπεζα
Επίσημη Ιστοσελίδα του Βατικανού
Νομισματικό και Φιλοτελικό Γραφείο του Βατικανού
(Euro Coins of Vatican and more)

Βατικανού
Βατικανό